
Pakeitimas		3
[bookmark: _GoBack]Pasiūlymas dėl reglamento
1 straipsnio 1 dalies -1 punktas (naujas)
Reglamentas (ES) 2023/1115
68 konstatuojamoji dalis
	

	Dabartinis tekstas
	Pakeitimas

	
	-1)	68 konstatuojamoji dalis pakeičiama taip:

	(68) 	todėl Komisija turėtų įvertinti miškų naikinimo ir alinimo riziką šalies ar jos dalių lygmeniu, remdamasi įvairiais kriterijais, atspindinčiais kiekybinius, objektyvius ir tarptautiniu mastu pripažintus duomenis, ir požymiais, kad šalys aktyviai kovoja su miškų naikinimu ir alinimu. Tokia lyginamosios analizės informacija turėtų sudaryti palankesnes sąlygas Sąjungos veiklos vykdytojams atlikti išsamų patikrinimą, o kompetentingoms institucijoms – stebėti ir užtikrinti reikalavimų laikymąsi, kartu skatinant šalis gamintojas didinti savo žemės ūkio gamybos sistemų tvarumą ir mažinti jų poveikį miškų naikinimui. Tai turėtų padėti tiekimo grandines padaryti skaidresnes ir tvaresnes. Lyginamosios analizės sistema turėtų būti grindžiama trijų pakopų šalių klasifikacijos sistema: žemos, standartinės arba didelės rizikos šalys. Siekiant užtikrinti deramą skaidrumą ir aiškumą, Komisija visų pirma turėtų viešai skelbti duomenis, naudojamus lyginamajai analizei, priežastis, dėl kurių siūloma pakeisti šalies klasifikavimą, ir atsakymą atitinkamai šaliai. Veiklos vykdytojams turėtų būti leidžiama taikyti supaprastintą išsamų patikrinimą atitinkamiems produktams iš mažos rizikos šalių ar jų dalių. Kompetentingos institucijos turėtų būti įpareigotos griežčiau tikrinti atitinkamus produktus iš didelės rizikos šalių arba jų dalių, kurios nustatytos kaip didelės rizikos. Komisijai turėtų būti suteikti įgaliojimai priimti įgyvendinimo teisės aktus, kuriais nustatomas šalių arba jų dalių, kuriose rizika yra maža arba didelė, sąrašas;
	„(68) 	todėl Komisija turėtų įvertinti miškų naikinimo ir alinimo riziką šalies ar jos dalių lygmeniu, remdamasi įvairiais kriterijais, atspindinčiais kiekybinius, objektyvius ir tarptautiniu mastu pripažintus duomenis, ir požymiais, kad šalys aktyviai kovoja su miškų naikinimu ir alinimu. Tokia lyginamosios analizės informacija turėtų sudaryti palankesnes sąlygas Sąjungos veiklos vykdytojams atlikti išsamų patikrinimą, o kompetentingoms institucijoms – stebėti ir užtikrinti reikalavimų laikymąsi, kartu skatinant šalis gamintojas didinti savo žemės ūkio gamybos sistemų tvarumą ir mažinti jų poveikį miškų naikinimui. Tai turėtų padėti tiekimo grandines padaryti skaidresnes ir tvaresnes. Lyginamosios analizės sistema turėtų būti grindžiama keturių pakopų šalių klasifikacijos sistema: žemos, standartinės arba didelės rizikos ir nerizikingos šalys. Siekiant užtikrinti deramą skaidrumą ir aiškumą, Komisija visų pirma turėtų viešai skelbti duomenis, naudojamus lyginamajai analizei, priežastis, dėl kurių siūloma pakeisti šalies klasifikavimą, ir atsakymą atitinkamai šaliai. Veiklos vykdytojams turėtų būti leidžiama taikyti supaprastintą išsamų patikrinimą atitinkamiems produktams iš mažos rizikos šalių ar jų dalių. Kompetentingos institucijos turėtų būti įpareigotos griežčiau tikrinti atitinkamus produktus iš didelės rizikos šalių arba jų dalių, kurios nustatytos kaip didelės rizikos šalys. Atitinkamiems produktams iš nerizikingų šalių ir jų dalių tos sąlygos neturėtų būti taikomos. Komisijai turėtų būti suteikti įgaliojimai priimti įgyvendinimo teisės aktus, kuriais nustatomas šalių arba jų dalių, kuriose rizika yra maža arba didelė, sąrašas;“



Pakeitimas		<4

Pasiūlymas dėl reglamento
1 straipsnio 1 dalies -1 a punktas (naujas)
Reglamentas (ES) 2023/1115
86 konstatuojamoji dalis
	

	Dabartinis tekstas
	Pakeitimas

	
	-1a)	86 konstatuojamoji dalis pakeičiama taip:

	(86) 	veiklos vykdytojams, prekiautojams ir kompetentingoms institucijoms turėtų būti suteiktas pagrįstas laikotarpis, per kurį jie galėtų pasirengti laikytis šio reglamento reikalavimų,
	„(86) 	veiklos vykdytojams, prekiautojams ir kompetentingoms institucijoms turėtų būti suteiktas pagrįstas laikotarpis, per kurį jie galėtų pasirengti laikytis šio reglamento reikalavimų. Laikotarpiu iki taikymo pradžios ir siekiant išvengti vėlavimo Komisija turėtų teikti pirmenybę platformos, skirtos atitinkamiems suinteresuotiesiems subjektams ir kompetentingoms institucijoms keistis informacija, optimizavimui. Komisija taip pat privalo paskelbti rizikos klasifikaciją, kad atitinkami suinteresuotieji subjektai galėtų pasirengti apibrėžtai privalomai šio reglamento taikymo sričiai. Tiek keitimosi informacija platforma, tiek rizikos klasifikacija turėtų būti prieinamos ir visapusiškai veikti likus ne mažiau kaip šešiems mėnesiams iki taikymo pradžios dienos. Tolesnio vėlavimo atveju taikymo data turėtų būti atitinkamai atidėta.“




Pakeitimas		5
Pasiūlymas dėl reglamento
1 straipsnio 1 dalies -1 b punktas (naujas)
Reglamentas (ES) 2023/1115
3 straipsnio įžanginė dalis
	

	Dabartinis tekstas
	Pakeitimas

	
	-1b)	3 straipsnio įžanginė dalis pakeičiama taip:

	Atitinkamos biržos prekės ir atitinkami produktai negali būti pateikiami arba tiekiami rinkai arba eksportuojami, jei nėra tenkinamos visos šios sąlygos:
	„1.	Atitinkamos biržos prekės ir atitinkami produktai, kurie yra pagaminti žemos, standartinės arba didelės rizikos šalyje arba jos dalyse, kaip nurodyta 29 straipsnyje, negali būti pateikiami arba tiekiami rinkai arba eksportuojami, jei nėra tenkinamos visos šios sąlygos:“



Pakeitimas		6

Pasiūlymas dėl reglamento
1 straipsnio 1 dalies -1 c punktas (naujas
Reglamentas (ES) 2023/1115
3 straipsnio 1 a dalis (nauja)
	

	Komisijos siūlomas tekstas
	Pakeitimas

	
	-1c)	3 straipsnis papildomas šia dalimi:

	
	„1a.	Atitinkamos biržos prekės ir atitinkami produktai, kurie yra pagaminti nerizikingoje šalyje arba jos dalyse, kaip nurodyta 29 straipsnyje, negali būti pateikiami arba tiekiami rinkai arba eksportuojami, jei nėra tenkinamos visos šios sąlygos:

	
	a)	jie pagaminti laikantis atitinkamų gamybos šalies teisės aktų; taip pat

	
	b)	jie atitinka 5 straipsnio 3 dalyje nustatytus dokumentacijos reikalavimus.“



Pakeitimas		7

Pasiūlymas dėl reglamento
1 straipsnio 1 dalies -1 d punktas (naujas)
Reglamentas (ES) 2023/1115
4 straipsnio 10 a dalis (nauja)
	

	Komisijos siūlomas tekstas
	Pakeitimas

	
	-1d)	4 straipsnis papildomas šia dalimi:

	
	„10a. 	Nukrypstant nuo šio straipsnio 1–10 dalių, veiklos vykdytojai, kurie pateikia ar tiekia rinkai arba eksportuoja atitinkamas prekes ir atitinkamus produktus, pagamintus šalyse ar jų dalyse, kurios pagal 29 straipsnį laikomos nerizikingomis, privalo įvykdyti tik 5 straipsnio 1a dalyje nustatytus dokumentacijos reikalavimus. Atitinkamų produktų ir jų dalių, pagamintų šalyse ar jų dalyse, kurios pagal 29 straipsnį laikomos nerizikingomis, atveju veiklos vykdytojai atlieka išsamų patikrinimą pagal šio straipsnio 1 dalį.“



Pakeitimas		9
Pasiūlymas dėl reglamento
1 straipsnio 1 dalies -1 e punktas (naujas)
Reglamentas (ES) 2023/1115
5 straipsnio 1 a dalis (nauja)
	

	Komisijos siūlomas tekstas
	Pakeitimas

	
	-1e)	5 straipsnyje įterpiama ši dalis:

	
	„1a.	Veiklos vykdytojai, kurie pateikia ar tiekia rinkai arba eksportuoja atitinkamas prekes ir atitinkamus produktus, pagamintus šalyse ar jų dalyse, kurios pagal 29 straipsnį laikomos nerizikingomis, vykdo dokumentacijos reikalavimus kompetentingų institucijų prašymu pateikdamos šiuos dokumentus:

	
	a)	atitinkamų produktų prekinį pavadinimą ir tipą;

	
	b)	atitinkamų produktų kiekį;

	
	c)	gamybos šalį ir, kai aktualu, jos dalis;

	
	d)	visų verslo subjektų ar asmenų, kurie jiems tiekė atitinkamus produktus, pavadinimus, pašto adresus ir el. pašto adresus;

	
	e)	visų verslo subjektų, veiklos vykdytojų ar prekiautojų, kuriems buvo tiekiami atitinkami produktai, pavadinimus, pašto adresus ir el. pašto adresus;

	
	f)	pakankamai įtikinamą ir patikrinamą informaciją, kad atitinkami produktai nėra susiję su miškų alinimu;

	
	g)	pakankamai įtikinamą ir patikrinamą informaciją, kad atitinkamos prekės yra pagamintos laikantis atitinkamų gamybos šalies teisės aktų.“



Pakeitimas		10

Pasiūlymas dėl reglamento
1 straipsnio 1 dalies -1 f punktas (naujas)
Reglamentas (ES) 2023/1115
16 straipsnio 10 a punktas (naujas)
	

	Komisijos siūlomas tekstas
	Pakeitimas

	
	-1f)	16 straipsnyje įterpiama ši dalis:

	
	„10a.	Kiekviena valstybė narė užtikrina, kad jos kompetentingos institucijos pagal šio straipsnio 1 dalį kasmet patikrintų ne mažiau kaip 0,1 proc. veiklos vykdytojų, rinkai pateikiančių ar tiekiančių arba eksportuojančių atitinkamus produktus, kuriuose yra atitinkamų prekių arba kurie buvo pagaminti naudojant atitinkamas biržos prekes, pagamintas šalyje ar jos dalyse, kurios pagal 29 straipsnį klasifikuojamos kaip nerizikingos. “



Pakeitimas		11

Pasiūlymas dėl reglamento
1 straipsnio 1 dalies -1 g punktas (naujas)
Reglamentas (ES) 2023/1115
29 straipsnio 1 dalis
	

	Dabartinis tekstas
	Pakeitimas

	
	-1g)	29 straipsnio 1 dalis pakeičiama taip:

	1.	Šiuo reglamentu nustatoma trijų pakopų šalių ar jų dalių vertinimo sistema. Tuo tikslu valstybėms narėms ir trečiosioms valstybėms arba jų dalims, kurios priskiriamos vienai iš šių rizikos kategorijų:
	„1.	Šiuo reglamentu nustatoma keturių pakopų šalių ar jų dalių vertinimo sistema. Tuo tikslu valstybėms narėms ir trečiosioms valstybėms arba jų dalims, kurios priskiriamos vienai iš šių rizikos kategorijų:

	a)	didelės rizikos kategorija – jai priskiriamos šalys arba jų dalys, kurių atžvilgiu atlikus 3 dalyje nurodytą vertinimą nustatoma išimtinai didelė rizika, kad tokiose šalyse arba jų dalyse bus pagamintos atitinkamos biržos prekės, dėl kurių produktai neatitinka 3 straipsnio a punkto;
	a)	didelės rizikos kategorija – jai priskiriamos šalys arba jų dalys, kurių atžvilgiu atlikus 3 dalyje nurodytą vertinimą nustatoma išimtinai didelė rizika, kad tokiose šalyse arba jų dalyse bus pagamintos atitinkamos biržos prekės, dėl kurių produktai neatitinka 3 straipsnio a punkto;

	b)	mažos rizikos kategorija – jai priskiriamos šalys arba jų dalys, kurių atžvilgiu atlikus 3 dalyje nurodytą vertinimą padaroma išvada, kad yra pakankamai užtikrinama, jog atvejai, kai tokiose šalyse arba jų dalyse pagaminamos atitinkamos biržos prekės, kurias gaminant naudojami atitinkami produktai neatitinka 3 straipsnio a punkto, yra išimtiniai;
	b)	mažos rizikos kategorija – jai priskiriamos šalys arba jų dalys, kurių atžvilgiu atlikus 3 dalyje nurodytą vertinimą padaroma išvada, kad yra pakankamai užtikrinama, jog atvejai, kai tokiose šalyse arba jų dalyse pagaminamos atitinkamos biržos prekės, kurias gaminant naudojami atitinkami produktai neatitinka 3 straipsnio a punkto, yra išimtiniai; 

	c)	standartinės rizikos kategorija – jai priskiriamos šalys arba jų dalys, nepriskiriamos nei didelės, nei mažos rizikos kategorijai.
	c)	standartinės rizikos kategorija – jai priskiriamos šalys arba jų dalys, nepriskiriamos didelės ar mažos rizikos arba nerizikingų šalių kategorijai;

	
	ca)	nerizikingų šalių kategorijai priskiriamos šalys arba jų dalys, atitinkančios šiuos vertinimo kriterijus: 

	
	i)	palyginti su 1990 m., miško plotų išliko tiek pat arba padidėjo;

	
	ii)	šios šalys ir jų dalys yra pasirašiusios Paryžiaus susitarimą ir tarptautines konvencijas dėl žmogaus teisių ir miškų naikinimo prevencijos;

	
	iii)	teisės aktai dėl miškų naikinimo prevencijos ir miškų išsaugojimo nacionaliniu lygmeniu yra kruopščiai ir visiškai skaidriai įgyvendinami bei vykdomi ir stebimi.“

